                            








Nr.1925 din 14.07.2026

ANUNȚ

În vederea implementării proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate” Programul Incluziune și Demnitate Socială 2021–2027 (PIDS), Prioritatea 4 – Sprijinirea comunităților rurale fără acces sau cu acces limitat la servicii sociale Obiectiv specific RSO4.3, în conformitate cu prevederile H.G. nr. 1336/ 08.11.2022, precum și în conformitate cu Ghidul orientativ de recrutare și angajare a membrilor echipei comunitare, Unitatea Administrativ- Teritorială Comuna CAMĂR, CUI 4495263, cu sediul în localitatea CAMĂR, nr.1, comuna CAMĂR, județul Sălaj, anunţă organizarea concursului de recrutare pentru ocuparea unui post contractual vacant, după cum urmează:
Denumirea postului: MEDIATOR ȘCOLAR
Cod COR: 235911 mediator școlar
Numărul de posturi: 1 post vacant

Nivelul postului: funcție de execuție, membru în Echipa Comunitară Integrată (ECI)
Durata timpului de lucru: 8 ore pe zi; 40 de ore pe săptămân
Durata muncii: determinată, pentru o perioadp de 36 luni, cu posibilitatea prelungirii prin act adițional, conform art.82 alin.(3) din Legea nr.53/2003- Codul muncii, republicată, cu modificările și completările ulterioare, până cel puțin la data de finalizare a proiectului.
Locul de desfășurare a activității: sediul UAT /sediul ECI și în comunitate (teren)

Scopul principal al postului: Asigură furnizarea de servicii de mediere școlară în cadrul echipei comunitare integrate, prin aria educației, pentru reducerea suprapunerilor, armonizarea resurselor și crearea unui proces sustenabil de ieșire din starea de sărăcie și integrare socială și economică.

Numărul și tipul probelor de concurs: selecția dosarelor de înscriere, probă scrisă și interviu
Data publicării și afișării anunțului de concurs: 15.07.2026
Perioada de depunere a dosarelor de concurs(minim 10 zile lucrătoare de la afişare): 16.07.2026- 29.07.2026, ora 15,00
Dosarele de înscriere se depun la sediul instituţiei, localitatea Camăr, nr.1, comuna Camăr, județul Sălaj. 

Condiţiile generale de participare sunt cele prevăzute de art. 15 la H.G. nr. 1336/ 28.10.2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice.

Pentru a ocupa un post contractual vacant candidaţii trebuie să îndeplinească următoarele condiţii generale, conform art. 15 al Regulamentului-cadru aprobat prin Hotărârea Guvernului nr. 1336/ 28.10.2022:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
Condiţiile specifice necesare în vederea participării la concurs şi a ocupării funcţiei contractuale stabilite pe baza atribuțiilor corespunzătoare postului, sunt:

 a) Studii de specialitate (alternativ): 

1.Studii  universitare cu  diplomă de  licență a oricărei specializări,  urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării; 

2.Studii medii absolvite cu diplomă de bacalaureat a liceului pedagogic, specializarea mediator școlar; 

3. Studii medii absolvite cu diplomă de bacalaureat a oricărui profil liceal, urmate de un curs de formare profesională cu specializarea de mediator şcolar, recunoscut de Ministerul Educaţiei și Cercetării.

b) Disponibilitate pentru deplasări
c) Cunoştinţe de operare/programare pe calculator (necesitate și nivel): Office, Excel,Word, Power Point - utilizator elementar
d) Abilităţi, calităţi şi aptitudini necesare:

competențe de comunicare scrisă şi verbală, de relaționare;

moralitate, corectitudine, deschidere și flexibilitate în relațiile interumane;

perseverenţă, consecvenţă, abilităţi pentru munca în condiții de stres, în situaţii de urgenţă    sau neprevăzute;

analiza problemelor specifice mediului şcolar;

atenție la detalii;

atitudine pozitivă, motivatoare;

competențe de integrare TIC în educație.

e) Vechime în specialitatea studiilor: fără vechime;
f) Constituie un avantaj deținerea domiciliului în comuna Camăr, precum și cunoașterea limbii și a culturii comunității locale.
Pentru înscrierea la concurs candidații vor depune un dosar în perioada 16.07.2026 – 29.07.2026,  în intervalul orar 8:00 - 15:00 (Luni - Joi), 8:00 - 12:00 (Vineri), care va conține următoarele documente(conform art. 35 din H.G. 1336/2022):

a) formular de înscriere la concurs;
b) copia și originalul actului de identitate sau orice alt document care atestă identitatea, potrivit legii, aflate în termen de valabilitate;

c) copia și originalul certificatului de căsătorie sau a altui document prin care s-a realizat schimbarea de nume, după caz;

d) copiile și originalele documentelor care atestă nivelul studiilor și ale altor acte care atestă efectuarea unor specializări, precum și copiile și originalele documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia și originalul carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului și/sau Extras Revisal;

f) cazierul judiciar în original sau o declarație pe propria răspundere că nu are antecedente penale care să-l facă incompatibil cu funcția pentru care candidează. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului, respectiv proba scrisă;
g) adeverință medicală sau fișă de aptitudine cu mențiunea „apt pentru participare la concurs” (bifată opțiunea Alte) în original care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului (adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința în copie și original, care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii);
 h) certificatul de integritate comportamentală în original din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare - în original;

i) curriculum vitae, model comun European - în original;

j) dosar plic.

Copiile de pe actele din dosarul de concurs prevăzute la capitolul C lit. b), c), d), e) se certifică cu mențiunea "conform cu originalul" de către secretarul comisiei de concurs.

În situația în care candidații transmit dosarele de concurs prin poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la sediul instituției Primăria Comunei Camăr, Camăr, nr.1, județul Sălaj, cu documentele prevăzute la cap. C lit. b), c), d), e) în original, pentru certificarea acestora, pe parcursul desfășurării concursului, dar nu mai târziu de data și ora organizării probei scrise.

Documentele de la cap. C lit. f), g), h) se vor depune în original cel mai târziu până la data desfășurării primei probe a concursului, respectiv proba scrisă.

Lipsa oricărui document sau documente neconforme duce la excluderea candidatului.
D. Desfășurarea concursului

Concursul de recrutare constă în trei etape (probe) succesive, după cum urmează:

Selecţia dosarelor de concurs;
Proba scrisă, care constă în redactarea unei lucrări și/ sau rezolvarea unor teste grilă ;

Proba de interviu - în care se testează pe lângă cunoștințele de specialitate abilităţile, aptitudinile, motivaţia persoanelor participante la concurs.

Selecția dosarelor de concurs se face pe baza îndeplinirii condițiilor de participare, cu respectarea termenului prevăzut la art.36, alin.(1) din H.G. nr.1336/2022, cu modificările și completările ulterioare. 

Proba scrisă și interviul se vor desfăşura la sediul Primăriei comunei Camăr, situat în localitatea Camăr, nr.1, judeţul Sălaj, în biroul domnului primar. Candidații trebuie să dețină  asupra lor cartea de identitate/cartea electronică de identitate, carte de identitate provizorie sau a buletinul de identitate, aflate în termenul de valabilitate.

Sunt declarați admiși candidații care au obținut minim 50 de puncte din punctajul maxim de 100 de puncte la fiecare probă. Se pot prezenta la următoarea probă numai candidații admiși la proba precedentă. Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii «admis» sau «respins», prin afişare la sediul şi pe pagina de internet a U.A.T. Comuna Camăr, în termen de o zi lucrătoare de la data finalizării probei, în conformitate cu prevederile art.47, alin.(3) din H.G. nr.1336/2022, cu modificările și completările ulterioare.

După afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi/sau a interviului, sub sancţiunea decăderii din acest drept, în conformitate cu prevederile art.53 din H.G. nr.1336/2022, cu modificările și completările ulterioare.

Soluționarea contestațiilor se face în termen de o zi lucrătoare de la expirarea termenului de depunere a contestațiilor. Rezultatele finale se afişează la sediul U.A.T. Comuna Camăr, precum şi pe pagina de internet a acesteia (www.camarsj.ro) în termen de o zi lucrătoare de la expirarea termenului de soluționare a contestațiilor pentru ultima probă a concursului, prin specificarea punctajului final al fiecărui candidat şi a menţiunii «admis» sau «respins», în conformitate cu prevederile art.56, alin.(3) din H.G. nr.1336/2022, cu modificările și completările ulterioare.

Candidații declarați admiși la concurs sunt obligați să se prezinte la post în termen de maximum 15 zile calendaristice de la data afișării rezultatelor finale ale concursului.

Prin excepție de la aliniatul anterior, candidații declarati admiși la concurs pot solicita, în termen de 3 zile lucrătoare de la afișarea rezultatelor finale ale concursului, un termen ulterior de prezentare la post, care nu poate depăși 20 de zile lucrătoare de la data afișării rezultatului concursului.

CALENDARUL DE DESFĂȘURARE A CONCURSULUI CE VA FI ORGANIZAT LA SEDIUL INSTITUȚIEI:
	Nr. crt.
	Activităţi
	Data și ora

	1.
	Publicarea anunțului 
	15.07.2026.

	2.
	Depunerea dosarelor de participare la concurs la adresa la Camăr nr.1
	Termen-limită: 29.07.2026, ora 14.00

	3.
	Selecţia dosarelor de către membrii comisiei de concurs
	30.07.2026, ora 14.00

	4.
	Afişarea rezultatelor selecţiei dosarelor
	30.07.2026, ora 14.00

	5.
	Depunerea contestaţiilor privind rezultatele selecţiei  dosarelor
	31.07.2026, până la ora 14,00

	6.
	Afişarea rezultatului soluţionării contestaţiilor
	03.08.2026, până la ora 14.00

	7.
	Susţinerea probei scrise
	06.08.2026, ora 09.00

	8.
	Afişarea rezultatului probei scrise
	06.08.2026, ora 13.00

	9.
	Depunerea contestaţiilor privind rezultatele probei scrise 
	07.08.2026, până la ora 15,00

	10.
	Afişarea rezultatului soluţionării contestaţiilor
	10.08.2026, ora 15,00

	11.
	Susţinerea interviului
	12.08.2026, ora 09.00

	12.
	Comunicarea rezultatelor după susţinerea interviului
	12.08.2026, ora 11.00

	13.
	Depunerea contestaţiilor privind rezultatul interviului
	12.08.2026, până la ora 13.00

	14.
	Afişarea rezultatului soluţionării contestaţiilor
	13.08.2026, ora 13.00

	15.
	Afişarea rezultatului final al concursului
	13.08.2026, ora 15.00


BIBLIOGRAFIE  ȘI TEMATICA PENTRU OCUPAREA POSTULUI  

1)
Sarău, Gheorghe, și Elena Radu. ”Ghidul mediatorului școlar (pentru comunități cu rromi)”. Editura Vanemonde, 2011; - integral

2)
Rotaru, Adriana Maria, Oliver Peyroux, și Mihai Gruia. ”Ghidul mediatorului școlar în România”. Editura Reprograph, 2012; - integral

3)
”Parteneriat școală-familie-comunitate: Acces la educație pentru grupuri dezavantajate”. Program PHARE 2003, 2006; - integral

4)
Legea   învăţământului   preuniversitar   nr.   198/2023,   cu   modificările   şi completările ulterioare; - integral

5)
Legea nr.  272  din  21  iunie  2004(**republicată**)  privind  protecția  și promovarea drepturilor copilului; - integral

6)
OME.nr.7701/2024 privind aprobarea Metodologiei pentru monitorizarea, evaluarea,   identificarea,   prevenirea   şi   combaterea   segregarii   şcolare   în învăţământul preuniversitar; - integral

7)
OMEC nr. 5.701 din 31 iulie 2024 pentru aprobarea Regulamentului-cadru de organizare şi funcţionare a centrelor judeţene/al municipiului Bucureşti de resurse şi asistenţă educaţională, cu modificările şi completările ulterioare; - integral

8)
Ordinul Ministrului Muncii și Justiției Sociale, Ministrului Sănătății și al Ministrului   Educației   Naționale   nr.   393/630/4236/2017   pentru   aprobarea Protocolului  de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei. - integral

La   studierea actelor normative din bibliografie, candidaţii vor avea în vedere inclusiv republicările, modificările şi completările ulterioare ale acestora.

 

Informații suplimentare se pot obține la numărul de telefon 0785169060, adresa de e-mail: primariacamar@yahoo.com și pe web: www.camarsj.ro, persoană de contact: Szekrényes Gabriela-Emma, secretar general.
PRIMAR,

Szabó Levente-György

